Ako zmierniť kašeľ a zatekajúce hlieny u dieťaťa?
Dobrý deň
chcela by som sa spýtať, syn má zatekajúce sople, z ktorých potom kašle. Hrdlo ako také ho nebolí...Dávala som sinupret a erdoned, neviem či podávať ďalej, lebo ráno a večer kašle veľmi, cez deň a v noci vôbec. Mám mu ešte niečo pridať?
ďakujem
Dobrý deň,
ďakujeme za Vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. V prípade hlienu prítomného v dýchacích cestách je liečba Sinupretom a Erdomedom zvolená správne a preto odporúčam v nej zotrvať. Erdomed znižuje viskozitu bronchiálnych sekrétov (hlienov), čo uľahčuje vykašliavanie. Sinupret je liek, ktorý uvoľňuje hustý (väzký) hlien pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním). To sa prejavuje počas dňa zvýšeným vykašliavaním. Je to jediná a základna cesta ako odstrániť hlien z dýchacích ciest. Pri liečbe kašla je dôležité tatktiež dodržiavať pitný režim. Pomáha aj zvlhčovanie vzduchu a inhalácia Vincentky alebo Yabra. V prípade pretrvávania príznakov (viac ako 7-10 dní) alebo ich zhoršení sa obráťte na lekára, aby sa vylúčila možná bakteriálna infekcia dýchacích ciest.
Prajem skoré uzdravenie.
S pozdravom
PharmDr. Veronika Kiabová